Siv svarte uklart om den norske modellen
I sin tale til landsmøtet i Fremskrittspartiet gikk partileder Jensen til et kraftig angrep på Ap-leder Jens Stoltenberg og den norske modellen. Hun ramset opp eksempler på hvor partiet mener «den norske modellen står i veien for det norske folk» - i helsepolitikken, regionpolitikken, sysselsettingspolitikken og samferdselspolitikken. Men på spørsmål om hva Siv Jensen mener er den norske modellen, gir Frp-lederen få tydelige svar. - Den norske modellen misbrukes som eksempel på god demokratisk styring. - Hvem bruker det som eksempel? - Jens Stoltenberg bruker det som eksempel. Han bruker det begrepet når han skal skryte av den politikken som hans regjering fører. Men jeg tror veldig mange av oss andre når vi hører de begrepet ser løsninger som de nordiske løsninger som de andre nordiske landene har til felles og som den norske partifloraen stiller seg bak. En viss begrepsforvirring er det nok. - Poenget mitt med å bruke den norske modellen som et angrepspunkt i dag var ikke å angripe det som fungerer godt i Norge og som vi alle er enige om. Men for å illustrere at modeller aldri må komme i veien for sunn fornuft. - Hvilke modeller er det som kommer i veien for sunn fornuft? - Handlingsregelen er et eksempel på det. Det er en modell som noen har laget og som man bruker som argument for hvorfor man ikke skal ta kloke beslutninger. Da står modellen i veien for fornuften. - Du mener det er en del av den nordiske modellen? - Nei, nei. - Den norske modellen? - Ja, det er jo strengt tatt det. Jens Stoltenberg var den som innførte handlingsregelen og den første til å forsvare den «hur lenge som helst». - Men er du enig i at handlingsregelen er en del av den norske modellen slik du definerer den? - Jeg er i hvert fall enig i .. Det er poenget mitt med å illustrere dette med at modeller aldri må komme i veien for fornuften og kloke beslutninger. - Jo, men er handlingsregelen en del av den norske modellen? - Nei¿. Det er et eksempel på en modell som står i veien for fornuft. - Men det er ikke en del av den norske modellen? - Det er et eksempel på en modell som står i veien for sunn fornuft. - Jo, men er den en del av den norske modellen? - Igjen så er vi tilbake til det jeg sa i stad: Det kan oppstå en viss begrepsforvirring her. - Da kan du kanskje hjelpe oss med å fjerne den forvirringen: Er handlingsregelen en del av den norske modellen? - Jeg har jo forsøkt det ved å si at mitt poeng med å bruke begrepet den norske modellen i min tale var at politikerne må slutte å skyve modeller foran seg som en forklaring på hvorfor de ikke vil gjøre ting som velgerne etterspør. - Du sa ikke «modeller», men at de skyver den norske modellen foran seg? - Ja, og det var en direkte henvisning til Jens Stoltenberg. - Men er handlingsregelen en del av den norske modellen? - Det er i hvert fall en del av et modellverktøy som Jens Stoltenberg har laget. - Er velferdsstaten en del av den norske modellen? - Jeg liker bedre å snakke om velferdssamfunnet, jeg da. Jeg mener velferd skapes i et samfunn, og ikke av en stat. Det er litt av det Frp utfordrer. Vi ønsker å fjerne litt av den gammeldagse måten å organisere velferden på. - Men er velferdssamfunnet en del av den norske modellen? - Nei, men deler av det som har gjort Norge til det det er er jo en del av det som blir brukt innenfor rammen av det vi kaller den nordiske modellen eller det som¿ kanskje¿ Poenget er at.. - Men altså¿ - Nei, nå driver dere med semantikk her. - Nei, fordi det er veldig vanskelig å skjønne hva du mener med den norske modellen. - Nei, det var ingen andre i den salen som synes det var vanskelig å forstå det. Alle forstod hva jeg sa. - Ok. Men: Handlingsregelen er ikke en del av det. Velferdssamfunnet er ikke en del av det. Hva er da den norske modellen? - Jens Stoltenberg bruker veldig ofte begrepet den norske modellen når han snakker om hva som er bra i Norge. Det kommer nesten uansett hva vi diskuterer. Han skyver ordet den norske modellen foran seg når han skal snakke om hvor mye bra verdiskapning som skjer i norsk næringsliv. Da mener jeg han bruker det feil. Grunnen til at norsk næringsliv går bra handler om deres egeninnsats. Dette begrepet er egnet til å forvirre flere enn deg, tror jeg. - Men derfor forsøker jeg også å oppklare: Kan du definere fire ting i den norske modellen, slik du ser det og stiller deg bak? - Nei, det jeg prøver å si er at modeller aldri må komme i veien for å videreutvikle det norske samfunnet. Nå står vi ovenfor nye utfordringer hvor vi hindres i å løse de på grunn av modellene. Da sier jeg: Fjern de modellene. - Men på pressekonferansen sa du ta Frp også stiller seg bak den norske modellen? - Nei, men vi også stiller oss bak noen av de mer fundamentale tingene i det norske samfunnet og som har gjort oss til det vi er. Du må huske på at nesten hver eneste uke blir det fattet enstemmige vedtak i Stortinget. De politiske skillelinjene går langs andre akser. - Men er det «de fundamentale tingene i samfunnet som har gjort Norge til det det er» som er den norske modellen? - Jeg synes ikke det. Det som har gjort Norge til det det er er den innsatsviljen, skaperkraften og arbeidet som er lagt ned i hele det ganske land gjennom veldig mange år av veldig mange sterke menn og kvinner. Det er mye av grunnen til at vi er kommet dit vi er. - Men hvis ingen av disse tingene er den norske modellen, hva er den norske modellen, som du sier du stiller deg bak? - Det jeg stiller meg bak er det som alle de politiske partiene står bak. Som at det skal være en sunn arbeidsdeling mellom næringsliv og stat som fungerer bra i Norge. - Er poenget ditt at det som er grunnleggende, fungerer bra i Norge og som det er bred enighet om, det vil du ikke kalle den norske modellen? - Nei, i hvert fall ikke hvis¿ Det som er mitt problem med begrepet er at Jens Stoltenberg forsøker å ta monopol på. Jeg vil ikke at vi skal knytte den type begrepsbruk til Arbeiderpartiet, for dette har alle vært med på. - Men du vil jo ikke kalle noe for den norske modellen? - Nei, jeg vil i grunn være mer opptatt av at vi skal finne løsninger jeg enn å diskutere den norske modellen.
Frp-leder Siv Jensen gikk fredag til frontalangrep på den norske modellen, men selv sliter hun med å svare på hva modellen er.